section_heading: Sustav upravljanja trimom
paragraph_text: Zaranjanje i izranjanje podmornice omogućuje sustav upravljanja trimom (Trim Control System, ATS) koji nadzire rad svih crpki i ventila osiguravajući tako djelotvorno prebacivanje vode između tankova i u skladu s proračunima kormilarskog sustava. U kormilarski položaj uklopljen je mikroprocesorski sustav koji izdaje preporuke za trimovanje i/ili ispravljanje težina. Nakon potvrde od poslužitelja na središnjem upravljačkom pultu (s jednim pritiskom tipke za nadzor) preporučena korekcija se provodi automatski sustavom za nadzor trima. Trimovanje se može obaviti od pramca prema krmi podmornice (ili obratno) i prebacivanje vode iz vanjskih u unutrašnje kompenzacijske tankove (ili obratno).